CELEX: 62009TN0259
Language: mt
Date: 2009-07-07 00:00:00
Title: Kawża T-259/09: Rikors ippreżentat fis- 7 ta’ Lulju 2009 — Il-Kummissjoni vs Arci Nuova Associazione Comitato di Cagliari u Gessa

12.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/34
            
         Rikors ippreżentat fis-7 ta’ Lulju 2009 — Il-Kummissjoni vs Arci Nuova Associazione Comitato di Cagliari u Gessa
   (Kawża T-259/09)
   2009/C 220/73
   Lingwa tal-kawża: It-Taljan
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: M. Moretto, avukat, A.M. Rouchaud-Joët, N. Bambara, aġenti)
   
      Konvenuta: Arci Nuova Associazione Comitato di Cagliari (Cagliari, l-Italja), Alberto Gessa (Cagliari, l-Italja)
   
      Talbiet tar-rikorrenti
   
   
               —
            
            
               tikkundanna lil Arci Nuova Associazione Comitato di Cagliari, kif ukoll lil Alberto Gessa personalment u in solidum, sabiex iħallsu lura s-somma prinċipali dovuta ta’ EUR 1 567 500, kif ukoll l-interessi ta’ dewmien fil-ħlas bir-rata ta’ 7.32 % mill-20 ta’ Mejju 2007 sal-ħlas tas-somma kollha dovuta;
            
         
               —
            
            
               tikkundanna lil Arci Nuova Associazione Comitato di Cagliari kif ukoll lill- Alberto Gessa personalment u in solidum għall-ispejjeż.
            
         
      Motivi u argumenti prinċipali
   
   Ir-rikors preżenti għandu bħala għan il-kundanna tal-assoċjazzjoni msemmija iktar ’il fuq u, in solidum tal-president tagħha, għall-ħlas ta’ somma ekwivalenti għall-ammont imħallas mir-rikorrenti għat-twettiq tal-azzjoni msemmija “ONG-2003-204-Cagliari-ARCI-l’Europa dei Migranti”. Din l-azzjoni tinkludi serje ta’ attività ta’ karattru informattiv u ta’ dokumentazzjoni, bil-lingwi tal-pajjiżi varji ta’ oriġini, fuq l-istituzzjonijiet Ewropej, fuq il-proċess tat-teħid tad-deċiżjonijiet, fuq l-istadji tal-kostruzzjoni u tat-tkabbir tal-Ewropa, bil-għan li tiġi ffaċilitata l-integrazzjoni tal-migranti.
   Il-ftehim kien jipprovdi l-obbligu li jintbagħat, f’terminu ta’ żmien partikolari, ir-rapport finali rigward it-twettiq tal-azzjoni, il-kont finanzjarju definittiv tal-ispejjeż ammissibbli li effettivament saru, kif ukoll ir-rendikont sħiħ tad-dħul u tal-ħruġ konness mal-azzjoni.
   Peress li dan l-obbligu ma ġiex rispettat, il-Kummissjoni ddeċidiet li tippreżenta dan ir-rikors.